stanford-oval/wikipedia huggingface dataset:
Cincinnati Reds (1876–1880)
Historia

Cincinnati menetti ainoan ammattilaisbaseballjoukkueensa 1870, kun alkuperäinen Cincinnati Red Stockings -joukkue hajosi kyseisen kauden jälkeen. Vuonna 1875 John Joyce, joka oli ollut mukana myös Red Stockingsin toiminnassa, päätti kasata uuden ammattilaisjoukkueen paikallisten amatöörijoukkueiden pelaajista. Talven aikana Joyce myi äskettäin perustetun seuran varakkaalle lihanpakkaajalle, Josiah "Si" Keckille. Kun National League perustettiin 2. helmikuuta 1876 Grand Central Hotellissa New Yorkissa, kahdeksan kaupunkia valittiin kilpailemaan uudessa major leaguessa. Joukossa oli myös Cincinnatin joukkue. Joukkueessa oli kaksi pelaajaa mukana vuonna 1870 lakkautetusta joukkueesta. Joukkueen menestys ensimmäisellä kaudella oli surkea, saldo 9–56. Tämä on ainoa kerta major leaguen historiassa, kun joukkue on jäänyt alle 10 voiton.
Kausi 1877 ei ollut juurikaan edellistä parempi. Surkea menestys ja huono talous johti joukkueen hajottamiseen 19. kesäkuuta. Kolme viikkoa myöhemmin seura uudelleenorganisoitiin J. Wayne Neffin omistuksessa. Neff oli pelannut vuoden 1876 joukkueessa kakkospesää. Sanomalehdistössä oli kirjavaa käytäntöä siitä, pidettiinkö joukkueita yhtenä ja samana vai eri joukkueina. Omistajanvaihdos ei pelastanut mitään, Neddin Red Stockings jäi kuuden joukkueen liigassa auttamatta viimeiseksi ja liiga odotti aina joulukuuhun saakka, ennen kuin päätti sisällyttää joukkueen tilastot kyseiseen kauteen.
Kaudella 1878 Reds oli lähellä jopa voittaa liigamestaruuden, mutta hiipui lopulta toiselle sijalle voittokeskiarvolla 0,617, joka tämän päivän 162 ottelun määrillä tarkoittaisi 95 voittoa kaudessa. Kaudella 1879 joukkuetta pidettiin jälleen jopa mestarisuosikkina, mutta huonon puolustuksensa takia siitä ei ollut mestaruushaastajaksi. Taloudellisesti surkean vuoden lopulla Reds virallisesti erosi liigasta. Justus Thorner, puoliammattilaisen Cincinnati Star Base Ball Associationin puheenjohtaja, osti vaikeuksissa olleen seuran 24. lokakuuta ja haki sille  liigapaikan.
Kaudella 1880 joukkue ei onnistunut pelikentällä, mutta myös johtajistossa kävi tuuletus. Puheenjohtajuus vaihtui kaikkiaan kolme kertaa ennen kauden päättymistä. Kauden päätyttyä seura poistettiin National Leaguesta ja korvattiin Detroit Wolverines -joukkueella. Syynä oli se, että joukkueen kotiotteluissa myytiin alkoholijuomia, vaikkakin vain ei-liigaotteluissa, ja se, että joukkueen pelikenttä oli auki myös sunnuntaisin.
Vuonna 1882 organisoitiin jälleen uusi, kaikkiaan jo kolmas Cincinnati Reds niminen seura, joka liittyi American Association -liigaan sen avauskaudelle. AA:n tullessa lakkautetuksi, joukkue siirtyi National Leagueen, jossa se edelleen pelaa.
Kotikenttä

Reds pelasi ensimmäisien toimintavuosiensa ajan kotiottelunsa Avenue Groundsilla, joka sijaitsi lähellä Keckin lihanpakkaamoa ja varastointialuetta. Vuonna 1880 Justus Thorner siirsi joukkueen uudelle pelikentälle, joka sijaitsi Bank Streetillä.
Aiheesta muualla

Seuran historiaa (englanniksi)
baseball-reference:Seuran tilastot MLB:ssä
Catwalk (yhtye)

| Catwalk> Tiedot |
| --- | --- |
Toiminnassa:  1984–1987
Tyylilaji:  hard rock, bluesrock
Kotipaikka:  Tampere
Laulukieli:  englanti
Jäsenet:  Heikki Vihinen, laulu   Heikki Silvennoinen, kitara   Mikko Löytty, basso   Matti A. Takala, rummut  
Levy-yhtiö:  Poko Rekords  
Infobox OKNimi-testi OK: 
Catwalk oli 1980-luvulla toiminut suomalainen hard rock -yhtye, joka otti vaikutteensa 1960–1970-lukujen vaihteen artisteilta kuten Jimi Hendrix, Cream ja Led Zeppelin. Kokeneista tamperelaismuusikoista koostunut Catwalk oli suosittu livebändi, muttei milloinkaan tehnyt varsinaista läpimurtoa. Kaksi albumia julkaisseen yhtyeen tunnetuimmat jäsenet olivat myöhemmin Kummeli-ryhmässä vaikuttaneet Heikki Silvennoinen ja Heikki Vihinen, joka esiintyi Catwalkissa taiteilijanimellä ”Pointero”.
Diskografia > Albmit

Catwalk (1985)
Love Is on the Line (1986)
Diskografia > Singlet

If You Wanna / Fire (1984)
Take Me / Why Can't I Do It Right (1985)
White Room / Valerie (1987)
Corey Kluber

Corey Kluber vuonna 2016.
Corey Scott Kluber (s. 10. huhtikuuta 1986 Birmingham, Alabama, Yhdysvallat) on yhdysvaltalainen baseballpelaaja. Hän pelaa syöttäjänä.
Kluber aloitti Major League -uransa syyskuussa 2011. Hän on edustanut koko ajan Cleveland Indiansia. Hänet on palkittu American Leaguen parhaana syöttäjänä Cy Young -palkinnolla kausina 2014 ja 2017. American Leaguen tähdistöjoukkueeseen hänet on valittu vuosina 2016–2018.
Aiheesta muualla

Kuvia tai muita tiedostoja aiheesta Corey Kluber Wikimedia Commonsissa
Ciudadanos

| Ciudadanos–Partido de la Ciudadanía |
| --- | --- |
  
  
  
Perustettu:  7. kesäkuuta 2005
Puheenjohtaja:  Patricia Guasp
Pääsihteeri:  Adrián Vázquez Lázara
Ideologia:  liberalismi EU-myönteisyys
Poliittinen kirjo:  keskusta
Edustajainhuone:  0 / 350
Senaatti:  6 / 265
Euroopan parlamentti:  8 / 59
Kansainväliset jäsenyydet:  – ALDE – Renew Europe
Nuorisojärjestö:  Jóvens Cs
Kotisivu:  www.ciudadanos-cs.org
Infobox OKVirheellinen NIMI-arvo: 
Ciudadanos–Partido de la Ciudadanía (lyh. Cs tai C's), kat. Ciutadans, suom. kansalaiset, on espanjalainen liberaalipuolue, joka edustaa poliittista keskustaa. Puoluetta johti 13 vuotta sen perustaja Albert Rivera, joka jätti politiikan huonon vaalituloksen takia 2019. Hänen jälkeensä puoluejohtajan paikan otti Inés Arrimadas.
Puolueen alkuperä on katalonialaisessa keskustelufoorumissa Ciutadans de Catalunya (2005), jonka toimintaa edistivät tunnetut katalonialaiset intellektuellit ja kulttuurialan vaikuttajat. Se osallistui marraskuussa 2005 ensimmäistä kertaa Katalonian itsehallinnollisiin vaaleihin. Ciudadanos ei kannata Katalonian itsenäisyyttä, vaan yhtenäistä Espanjaa, joka tunnustaa mm. maan lukuisat kielet ja moninaisen historian.
Marraskuun parlamenttivaaleissa 2019 Ciudadanos menetti runsaasti paikkoja ja sai vain 10 paikkaa edustajainhuoneessa.
Vuoden 2023 parlamenttivaaleissa puolue menetti kaikki paikkansa, koska se oli ilmoittanut jo 30. toukokuuta, ettei aio osallistua vaaleihin. Syynä tähän oli puolueen surkea tulos paikallisvaaleissa.
Vaalimenestys

| Parlamenttivaalit |  %-osuus | Äänimäärä | Paikkoja |
| --- | --- | --- | --- |
| 2008 |  0,18 % |   46 313 | 0 / 350  |
| 2015 |  13,94 % |  3 514 528 | 40 / 350  |
| 2016 |  13,06 % |  3 141 570 | 32 / 350  |
| 2019 I |   15,87 % |   4 155 665 | 57 / 350  |
| 2019 II |   6,80 % |   1 650 318 | 10 / 350  |
| 2023 | ei osallistunut vaaleihin | ei osallistunut vaaleihin | 0 / 350  |
Aiheesta muualla

Kuvia tai muita tiedostoja aiheesta Ciudadanos Wikimedia Commonsissa
Ciudadanos (espanjaksi, katalaaniksi, baskiksi, galegoksi)
Albert Riveran kotisivut (espanjaksi)
Corina Martín

| Mitalit> Maa:   Argentiina.Naisten ratamelonta.Pan-Amerikan kisat  | Mitalit> Maa:   Argentiina.Naisten ratamelonta.Pan-Amerikan kisat  | Mitalit> Maa:   Argentiina.Naisten ratamelonta.Pan-Amerikan kisat  | Maa:   Argentiina> Naisten ratamelonta. |
| --- | --- | --- | --- |
|  Pronssia | Indianapolis 1987 | K-2, 500 m |  |
Corina Martín García (s. 19. joulukuuta 1969) on argentiinalainen ratameloja.
Martín edusti Argentiinaa Soulin kesäolympialaisissa 1988, joissa hän karsiutui Verónica Arbon kanssa 500 metrin kajakkikaksikossa alkuerissä. Pan-Amerikan kisoissa Martín saavutti yhden pronssimitalin Indianapolisissa 1987.
Martín on pituudeltaan 162-senttimetrinen ja painaa 59 kilogrammaa.
Catwoman

| Catwoman |
| --- | --- |

Ohjaaja:  Pitof
Käsikirjoittaja:   Bob Kane  Theresa Rebeck 
Tuottaja:   Denise Di Novi  Edward McDonnell 
Säveltäjä:  Klaus Badelt
Kuvaaja:  Thierry Arbogast
Leikkaaja:  Sylvie Landra
Pukusuunnittelija:  Angus Strathie
Pääosat:   Halle Berry  Benjamin Bratt  Sharon Stone 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  InterCom Warner Bros. Pictures
Ensi-ilta:  2004
Kesto:  100 minuuttia
Alkuperäiskieli:  englanti
Budjetti:  100 000 000 dollaria
Tuotto:  82 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Catwoman on vuonna 2004 ensi-iltansa saanut supersankarielokuva, joka perustuu löyhästi samannimiseen sarjakuvaan. Elokuvan ohjasi Pitof ja pääosissa ovat Halle Berry sekä Benjamin Bratt. Elokuva sai neljä Razzie-palkintoa.
Batman-seikkailuissa Kissanaisen henkilöllisyys on Selina Kyle, mutta tämä elokuva kertoo Patience Phillipsistä, joka työskentelee suuressa kosmetiikkayrityksessä. Eräänä päivänä Patience saa tietää yrityksen sisällä tapahtuvista salaisuuksista ja hänet tapetaan sen seurauksena. Mutta Patience herää henkiin ja pian huomaa omaavansa kissan aisteja ja eleitä.
Näyttelijät

| 0 | 1 | 2 |
| --- | --- | --- |
|  Halle Berry  | … |  Patience Phillips/Catwoman   |
|  Benjamin Bratt  | … |  Tom Lone   |
|  Sharon Stone  | … |  Laurel Hedare   |
|  Lambert Wilson  | … |  George Hedare   |
| 0 | 1 | 2 |
| --- | --- | --- |
| Edeltäjä: Gigli – rajua rakkautta | Huonoimman elokuvan Golden Raspberry -palkinto 2005 | Seuraaja: Dirty Love |
Aiheesta muualla

Catwoman-elokuva dc.fandom.com-sivustolla (englanniksi)
Kaija Paasi

Kaija Karin Maria Paasi (s. 30. maaliskuuta 1910 Pietarsaari – 25. heinäkuuta 1989) oli suomalainen näyttelijä ja ohjaaja. Hän toimi Varkauden Teatterin johtajana vuodesta 1953 alkaen. Paasi toimi sitten 1950-luvun lopulla Savonlinnan Teatterissa ja 1960–1970-luvulla hän näytteli ja ohjasi Vaasassa.
Paasi on palkittu Pro Finlandia -mitalilla 1970.
Ohjauksia > Vaasan kaupunginteatteri

Serp: Neljä naista, 19.11.1959.
Alfred Gehri: Äkäiset ystävykset, 18.2.1960.
Leslie Stevens: Lemmen oppituoli, 11.4.1960.
William Gibson: Kaksi kiikkulautaa, 29.9.1960.
Maria Jotuni: Miehen kylkiluu, 20.4.1961.
John Van Druten: Kyyhkysen ääni, 9.11.1961.
Lentz: Harmaaohimoinen mies, 4.4.1963.
Juhani Tervapää: Niskavuoren nuori emäntä, 15.10.1964.
Henrik Tikkanen: Pelkurit, 28.10.1965.
Miguel Mihura: Maribel ja omituinen perhe, 2/1966.
Reino Lahtinen: Veijarivieras, 25.8.1966.
Harold Brighouse: Mestarin tyttäret, 17.11.1966.
Frank Gilroy: Tervetuloa kotiin, Timmy, 9.3.1967.
Georges Roland: Neljä pientä, 7.9.1967
Pierre Barillet & Jean-Pierre Grédy: Kaktuksenkukka, 18.1.1968.
Artturi Leinonen: Vieraalla tähdellä, 26.9.1968.
Walentin Chorell: Kissantassut, 26.10.1968.
Pasi Jääskeläinen: Laivan kannella, 3.7.1969.
Alan Ayckbourn: Tohvelit, Lapua 10.9.1969.
Frank Baum: Taikuri Oz, 21.12.1969.
Serp: Katariina kaunis leski, 29.1.1970.
Sam Sihvo: Jääkärin morsian, 12.2.1970.
Milan Kundera: Avainten haltijat, 17.9.1970.
Ensio Rislakki: Rakas Wenander, 18.3.1971.
Björn-Erik Höijer: Iisakki Juntilla oli monta poikaa, 30.9.1971.
Christer Kihlman: Kymmenen askelta kuun pinnalla, 8.12.1971.
Tatu Pekkarinen: Kaunis Veera, 10.8.1972.
Vaasan Jaakkoo & Venny Kontturi: Ulukomaan vierahia, Ilmajoki 11.4.1973.
Maria Jotuni: Kun on tunteet, 20.9.1973.
Filmografia

Hilmanpäivät, 1954
Karina (albumi)

| Karina Karina |
| --- | --- | --- |

Studioalbumin tiedot
 Julkaistu: 9. maaliskuuta 2018
 Kesto: 47.39
 Levy-yhtiö: Playground Music
Karinan muut julkaisut
| Karina EP 2015 | Karina 2018 | 2 2020 |
Karina on samannimisen suomalaisyhtyeen debyyttialbumi. Se julkaistiin 9. maaliskuuta 2018.
Soundi valitsi albumin 2000-luvun parhaiden suomalaisten levyjen listalle vuonna 2019.
Kappaleet

Alku – 4.28
Bambi – 4.01
Toisin tein – 4.25
Kenkäkaverukset – 2.47
Musteni mieli – 5.03
Mestarit – 4.34
Löyly – 6.15
Uni – 4.59
Täällä sinua juhlitaan – 5.29
Loppu – 5.34
Arvostelut

Helsingin Sanomat:
Keskisuomalainen:
Soundi:
Clumsy Ninja

| Clumsy Ninja |
| --- | --- |
Kehittäjä:  NaturalMotion
Julkaisija:  NaturalMotion Games Ltd
Jakelija:  Google Play ja App Store
Pelimoottori:  Euphoria
Julkaistu:  WW 21. marraskuuta 2013
Lajityyppi:  Toimintaseikkailu
Alusta:  iOS
Jakelumuoto:  Digitaalinen lataus
Lisää peliartikkeleitaVideopelien teemasivulla
Clumsy Ninja on toimintaseikkailupeli, jonka julkaisi NaturalMotion Games Ltd vuonna 2013. Clumsy Ninja on ensimmäinen peli, mikä käyttää Euphoria-pelimoottoria (jota käyttää myös NaturalMotion). Peliä ladattiin sen julkaisuviikolla yli 10 miljoonaa kertaa.
Peli esiteltiin ensimmäisen kerran "joululomalla" 2012, mutta sen julkaisu lykkääntyi lähes vuodella. Se tuli ladattavaksi maailmanlaajuisesti AppStoreen 21. marraskuuta 2013. Julkaisun yhteydessä Clumsy Ninjasta tuli ensimmäinen pelisovellus, mistä on lisätty myös videotraileri App Storeen.
NaturalMotionin CEO Torsten Reil esitteli uuden "interaktiivisen lelun" nimeltään "Clumsy Ninja" samalla kun Apple iPhone 5 esiteltiin.
Pelaaminen

Pelin pelattavuus keskittyy harjoittelevan ninjan ympärille, joka voi improvisoida hänen "ninjataitojaan". Pelaaja voi harjoittaa ninjaa tekemällä lukuisia aktiviteetteja kuten: leikkimällä piilosta, hyppimällä trampoliinilla, harjoittelemalla ilman nyrkkeilysäkkiä sekä monia muita aktiviteetteja. Kun ninja improvisoi taitojaan hän ansaitsee uusia vöitä. Toinen suuri osa peliä on matkusteleminen ympäri maailmaa ja suorittaa tehtäviä. Tekemällä niin pelaaja avaa uusia avusteita, joita voi käyttää myöhemmin ninjan harjoittamiseen.
Vastaanotto

Peli sai pääosin positiivisia vastaanottoja, monien kehuessa sen vallankumouksellista teknologiaa. "Clumsy Ninja" on saanut App Storessa käyttäjiltä keskiarvoksi 4 ja ½ tähteä. Toucharcade antoi pelille arvosanaksi 4/5 sanoen: "NaturalMotion on luonut jotain hyvin vaikuttavaa ja he selvästi haluavat näytellä heidän pientä Ninjaa ja sitä mitä hän osaa tehdä".
Käännös suomeksi
Corine Franco

Corine Franco
Corine Franco (s. 5. lokakuuta 1983 La Rochelle) on ranskalainen jalkapalloilija, pelipaikaltaan puolustaja.
Franco pelasi Ranskan naisten maajoukkueessa 89 maaottelua ja teki niissä 11 maalia. Hän pelasi ensimmäisen maaottelunsa helmikuussa 2003 ja viimeisen maaliskuussa 2014. Hän edusti maajoukkuetta MM-kilpailuissa 2011 ja olympialaisissa 2012, joissa molemmissa Ranska sijoittui neljänneksi. Franco pelasi myös vuosien 2009 ja 2013 EM-kilpailuissa.
Seuratasolla Franco edusti ASJ Soyaux'ta vuosina 2001–2008 ja Olympique Lyonnais -seuraa vuosina 2008–2018. Hän oli voittamassa naisten mestarien liigaa vuosina 2011, 2012, 2016, 2017 ja 2018.
Clunyn liike

Clunyn liike oli 900–1000-luvuilla vaikuttanut katolisen kirkon uudistusliike, joka syntyi Clunyn benediktiiniläisluostarissa Keski-Ranskassa.
Clunyn liikkeen tavoitteet

Katolinen kirkko tuli saada vapaaksi maallisesta vallasta. Korkeiden kirkollisten virkojen (piispojen ja arkkipiispan virkojen) myynti (ns. simonia) haluttiin lopettaa. Pyrkimyksenä oli erottaa luostarit piispojen valtapiiristä, jonka myötä ne olisivat vain paavin alaisuudessa.
Pappien selibaatti tuli saada käytäntöön koko kirkon alueella.
Paavin asemaa tuli nostaa ja hänestä tuli tehdä riippumaton maallisista hallitsijoista.
Gregorius VII

Clunyn liikkeen tavoitteet pyrki toteuttamaan tarmokkaasti Gregorius VII, joka oli paavina 1073–1085. Gregorius, jonka syntymänimi oli Hildebrand, oli toiminut Clunyn liikkeessä jo ennen paaviksi tuloaan muun muassa Nikolaus II:n tukijana. Hän pyrki osoittamaan paavin riippumattomuuden maallisista hallitsijoista julistamalla kirkollisia virkoja myyneen Saksan keisarin, Henrik IV:n pannaan. Ensin Gregorius VII näytti onnistuvan: Saksan ruhtinaat käyttivät pannaa tekosyynä kapinoidakseen keisaria vastaan, ja Henrik IV joutui lähtemään nöyryyttävälle matkalle Canossaan, Keski-Italiaan, jossa paavi oli turvapaikassaan tukijansa Toscanan kreivitär Matildan linnassa. Gregorius ja Henrik pääsivät lopulta sopuun, mutta Henrik IV petti sopimuksen saatuan Saksan haltuunsa. Lopulta Henrik ajoi Gregoriuksen pakoon Roomasta.
Corina Ungureanu

| Mitalit> Maa:   Romania.Naisten telinevoimistelu.MM-kilpailut  | Mitalit> Maa:   Romania.Naisten telinevoimistelu.MM-kilpailut  | Mitalit> Maa:   Romania.Naisten telinevoimistelu.MM-kilpailut  | Maa:   Romania> Naisten telinevoimistelu. |
| --- | --- | --- | --- |
|  Kultaa | Lausanne 1997 | joukkuekilpailu |  |
|  Kultaa | Tianjin 1999 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Pietari 1998 | permanto |  |
|  Kultaa | Pietari 1998 | joukkuekilpailu |  |
Corina Georgiana Ungureanu (s. 29. elokuuta 1980 Ploiești) on romanialainen entinen telinevoimistelija, maailman- ja Euroopan mestari.
Ungureanu voitti Romanian joukkueessa kahdesti joukkuekilpailun maailmanmestaruuden ja kerran Euroopan mestaruuden. Lisäksi hän voimisteli EM-kultaa permannolla Pietarissa 1998.
Ungureanu toimi urheilu-uransa loputtua alastonmallina Playboy-lehdelle, ja otetut kuvat julkaistiin lehden Romanian- ja Japanin-versioissa vuonna 2000. Ungureanu, Lavinia Miloșovici ja Claudia Presăcan kuvattiin Japanissa kahteen DVD:hen ja valokuvakirjaan, joissa he voimistelivat yläosattomissa. Osassa kuvauksia he käyttivät virallisia Romanian maajoukkueen kilpa-asujaan, mistä johtuen kolmikkoa kiellettiin kilpailemasta tai valmentamasta Romaniassa vuosina 2002–2007.
Corinna zu Sayn-Wittgenstein

Corinna zu Sayn-Wittgenstein o.s. Larsen (s. 28. tammikuuta 1964) on saksalainen yrittäjä, joka on aiemmin ollut naimisissa Casimir zu Sayn-Wittgenstein-Saynin kanssa. Avioeron jälkeen hän säilytti avioliiton aikaisen sukunimen.
Hän nousi julkisuuteen, kun viestimissä julkistettiin hänen suhteensa Espanjan kuninkaaseen Juan Carlosiin. Hän on sittemmin muuttunut entiseksi naisystäväksi. Hänen huhutaan saaneen osan Juan Carlosin väitetyistä saudiarabialaisista lahjusrahoista.
Käännös suomeksi
Daouda Malam Wanké

| Daouda Malam Wanké> Nigerin presidentti |
| --- | --- |
 11.4. 1999 – 22.12.1999  
Edeltäjä:  Ibrahim Baré Maïnassara
Seuraaja:  Mamadou Tandja
Henkilötiedot
Syntynyt: 1946 tai 1954 lähellä Niameytä, Nigerissä
Kuollut: 15. syyskuuta 2004 Niamey, Niger
Tiedot
Sotilaspalvelus
Palvelusmaa(t):  Niger
Puolustushaara:  maavoimat
Palvelusvuodet:  1974–1999
Sotilasarvo:  Majuri
Joukkoyksikkö:  Garde Présidentielle
Kunniamerkit:  Chevalier dans l’Ordre National du Niger
Daouda Malam Wanké (1946 tai 1954 – 15. syyskuuta 2004 Niamey, Niger) oli Nigerin presidentti vuonna 1999. Syntymävuodesta on esitetty eri lähteissä ristiriitaista tietoa. Hän nousi valtaan sotilasvallankaappauksessa, jossa Ibrahim Baré Maïnassara surmattiin, mutta tuli saman vuoden joulukuussa korvatuksi Tandja Mamadoulla.
Wanké syntyi Niameyn lähistöllä Yeloussa. Hän opiskeli Niameyn yliopistossa maantiedettä ja historiaa.
Ennen valtaannousua Wanké oli presidentin henkivartiokaartin komentaja.
Wanké kärsi viimeisinä vuosinaan sydän- ja verisuonivaivoista, ja hän matkusti hoitoa varten Libyaan, Marokkoon ja Sveitsiin. Hän kuoli kuitenkin kotimaassaan syyskuussa 2004 jättäen jälkeensä vaimon ja kolme lasta.
Kai Hansen

| Kai Hansen |
| --- | --- |
 Hansen esiintymässä Tuska-festivaaleilla vuonna 2005.
Henkilötiedot
Syntynyt: 17. tammikuuta 1963 (ikä 61)
Ammatti:  muusikko, lauluntekijä, tuottaja
Muusikko
Laulukielet:  englanti
Aktiivisena:  1978–
Tyylilajit:  heavy metal, power metal, speed metal
Soittimet:  kitara, laulu, piano
Yhtyeet:   Helloween (1984–1989)  Gamma Ray (1989–)  Iron Savior (1996–2001)  Unisonic (2011–) 
Levy-yhtiöt:  Noise Records Sanctuary Records Steamhammer Records SPV Edel Music
  [ Muokkaa Wikidatassa ] [ ohje ]  
Kai Michael Hansen (s. 17. tammikuuta 1963 Hampuri, Länsi-Saksa) on saksalainen muusikko.
Hansen on yksi vuonna 1984 perustetun metallimusiikkia esittävän Helloween-yhtyeen perustajajäsenistä. Alun perin Hansen toimi Helloweenissa sekä kitaristina että laulajana, kunnes Michael Kiske liittyi yhtyeen varsinaiseksi laulajaksi vuonna 1986. Hansen jätti Helloweenin vuonna 1989, minkä jälkeen hän perusti Gamma Ray -yhtyeen, jonka kanssa hän esiintyy edelleen. Vuosina 1996–2001 Hansen vaikutti myös perustamassaan Iron Saviorissa, ja vuonna 2011 hän liittyi Michael Kisken perustamaan Unisonic-yhtyeeseen.
Hansenia pidetään yhtenä power metalin merkittävimmistä kitaristeista,sillä Helloween, jonka perustajajäsen hän oli, kuuluu kyseisen genren varhaisimpiin vaikuttajiin. Hän on esiintynyt metallimusiikin parissa paitsi muusikkona, mutta myös tuottajana ja on tuottanut esimerkiksi Stormwarriorin kaksi ensimmäistä studioalbumia. Hän on myös esiintynyt vierailevana artistina esimerkiksi Blind Guardianin, Michael Kisken ja HammerFallin julkaisuilla.
Ura > Helloween

Hansenin musiikkiura käynnistyi vuonna 1978 Gentry-nimisessä yhtyeessä, johon kuului hänen lisäkseen myös Iron Saviorin sittemmin Hansenin kanssa perustanut Piet Sielck. Vuonna 1984 hän perusti Helloweenin yhdessä kitaristi Michael Weikathin, basisti Markus Grosskopfin ja rumpali Ingo Schwichtenbergin kanssa toimien sekä kitaristina että laulajana yhtyeen ensimmäisellä EP-levyllä Helloween (1985) sekä ensimmäisellä pitkäsoitolla Walls of Jericho (1985). Vuonna 1986 hän koki vaikeaksi esiintyä sekä kitaristin että laulajan roolissa, joten tuolloin vasta 19-vuotias Michael Kiske liittyi yhtyeen vakituiseksi laulajaksi.
Kisken liityttyä Helloweeniin yhtye nauhoitti kenties koko power metalin merkittävimmät albumit, eli Keeper of the Seven Keys Part I:n ja Keeper of the Seven Keys Part II:n, jotka ilmestyivät peräkkäin vuosina 1987 ja 1988. Näiden albumien ilmestyttyä Hansen vaikutti Helloweenin riveissä vielä vuoden 1989 livealbumilla Live in the U.K., joka ilmestyi Yhdysvalloissa nimellä I Want Out: Live ja nousi Yhdysvaltain Billboardin albumilistalla sijalle 123. Vuonna 1989 Hansen kuitenkin jätti Helloweenin lopullisesti. Yhtyeessä hänen paikkansa otti sittemmin Roland Grapow.